《送王宜兴赴阙》
明代·孙继皋

山县栽花春满城，召除郎位属春卿。双凫旧识朝天去，匹马今为谒帝行。

候晓含香兰殿迥，深宵起草月阶明。仙曹十载曾分席，几听尚书曳履声。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。